Nguyễn Kiều Oanh

Nguyễn Kiều Oanh (s. 10. maaliskuuta 1969) on vietnamilainen entinen uimari.

Nguyễn pääsi Hồ Chí Minhissä toimineeseen uimaseuraan kymmenen vuoden ikäisenä ja voitti maansa mestaruuden jo kolme vuotta myöhemmin. Hän osallistui olympialaisiin kahdesti, vuosina 1988 ja 1992. Nguyễn oli Soulin kisoissa 1988 sadan metrin perhosuinnissa 34. ja jäi 27:nneksi eli viimeiseksi 200 metrin perhosuinnissa. Hän voitti maansa mestaruuskilpailuissa 1990 yhteensä neljätoista kultamitalia, ja hänen takiaan kisojen sääntöjä muutettiin siten, että yksi uimari saa osallistua vain kolmeen tapahtumaan kerralla. Nguyễn osallistui olympialaisiin jälleen Barcelonassa 1992, jolloin hän oli 100 metrin perhosuinnissa 42. ja 200 metrin sekauinnissa 41. nopein. Hän on toiminut uransa jälkeen uintivalmentajana.

 Lähteet 

Luokka:Vietnamilaiset uimarit
Luokka:Vuonna 1969 syntyneet
Luokka:Elävät henkilöt